
KARTOTINIO RESPUBLIKINIO IKIMOKYKLINIO IR 
PRIEŠMOKYKLINIO AMŽIAUS VAIKŲ  KŪRYBINIO-EMOCINIO PROJEKTO 
„ŽAISLININKYSTĖ. IŠ ŠIRDIES Į ŠIRDĮ - 2025“
NUOSTATAI

I SKYRIUS
BENDROSIOS NUOSTATOS
1. Aktualumas.  Praėjusiais metais jau išbandėme jėgas, iš įvairių likučių savo rankomis kartu su vaikais gamindami žaislus. Tad ir šiais metais kviečiame kartu su vaikais gaminti žaislus. Jie skatins loginį mąstymą apie žaislo sukūrimo procesą,  padės vaikams praktiškai pritaikyti įgytas žinias, ramins, skatins pasitikėjimą savo gebėjimais, kurs emocinį ryšį su veiklos proceso dalyviais, ugdys tvarų mąstymą. 
2. Respublikinio ikimokyklinio ir priešmokyklinio amžiaus vaikų kūrybinio-emocinio projekto  „Žaislininkystė. Iš širdies į širdį -2025“ nuostatai reglamentuoja projekto tikslą, uždavinius, dalyvius, organizavimo ir pateikimo tvarką. 
3. Projekto „Žaislininkystė. Iš širdies į širdį -2025“ organizatorius – Vilniaus lopšelis-darželis „Šermukšnėlė“, Didlaukio g. 66, Vilnius LT-08325; rastine@sermuksnele.vilnius.lm.lt ; tel. 8(5) 277 9829.
4. Projekto iniciatorė – ikimokyklinio ugdymo mokytoja ekspertė Regina Dabužinskienė.
5. Projekto koordinatorės: Vilniaus lopšelio-darželio „Šermukšnėlė“ direktorė Ingrida Urbanavičiūtė, direktorės pavaduotoja ugdymui Nijolė Novogrockienė.
6. Projekto nuostatai skelbiami internetinėje svetainėje www.sermuksnele.lt , socialinio tinklo „Facebook“ grupėse: „Auklėtoja auklėtojai“, „Žaislininkystė. Iš širdies į širdį“.

TIKSLAS IR UŽDAVINIAI
7. Tikslas – kūrybiškai įsitraukiant į bendruomenės gyvenimą, suteikti platformą keistis mokymo idėjomis.
8. Uždaviniai:
a)  Skatinti naudojant STEAM metodus, pasigaminti žaislą;
b) Žaislo gamybai naudoti tvarias medžiagas;
c)  Lavinti tiesioginę kalbą, pristatant žaislą draugams, mokytojui;
d)  Puoselėti pozityvias emocijas ir emocinius ryšius su suaugusiais ir bendraamžiais;
e)  Skatinti bendradarbiavimą tarp ikimokyklinių įstaigų.

III SKYRIUS
PROJEKTO DALYVIAI
9. Respublikiniame vaikų kūrybiniame-emociniame projekte  „Žaislininkystė. Iš širdies į širdį - 2025“ kviečiami dalyvauti ikimokyklinio ir priešmokyklinio amžiaus vaikai, tėvai (globėjai), mokytojai ir kiti bendruomenės nariai.
IV SKYRIUS
PROJEKTO ORGANIZAVIMO IR PATEIKIMO TVARKA
10. Aptariant Kaziuko mugę, pasiūlyti tėvams (globėjams) kartu su vaiku, panaudojant antrines žaliavas, pagaminti judantį ar kitokį vaikui patiksiantį žaislą.
11. Užrašyti trumpą vaiko pasakojimą – žaislo pristatymą.
12. Pagamintą žaislą nufotografuoti.
13. Nuotrauką ir vaiko pasakojimą iki kovo 21 d. (imtinai) įkelti į „Facebook“ grupę  „ŽAISLININKYSTĖ. IŠ ŠIRDIES Į ŠIRDĮ“.
14. Balandžio mėnesį iš atsiųstų nuotraukų bus sukurta virtuali knyga.

V SKYRIUS
BAIGIAMOSIOS NUOSTATOS
15. Projekto dalyviams balandžio mėnesį nurodytais kontaktiniais duomenimis bus išsiųsta virtualios knygos nuoroda bei padėka ir pažyma apie dalyvavimą Respublikiniame ikimokyklinio ir priešmokyklinio amžiaus vaikų kūrybiniame-emociniame projekte  „Žaislininkystė. Iš širdies į širdį -2025“.
16. Nuotraukų autorius, dalyvaudamas projekte, tampa dalyviu ir patvirtina, kad yra gavęs vaikų, užfiksuotų nuotraukose, tėvų (globėjų) sutikimą viešinti ugdytinių nuotraukas projekto sklaidos tikslais bei neprieštarauja, kad būtų viešinami pateikti jo asmeniniai duomenys.

